Criminalul de la Perla a scăpat de închisoarea pe viață. Fostul polițist - care, în 2012, și-a ucis cu sânge rece soția, angajată la un coafor din București și i-a împușcat mortal una dintre colege - a obținut în instanță reducerea sentinței definitive la 25 de ani de detenție.

Solicitarea a fost acceptată de magistrați deoarece legea prevede că deținuții condamnați la închisoare pe viață beneficiază de o astfel de reducere după împlinirea vârstei de 60 de ani.

Hotărârea Curții de Apel este definitivă, așa că, peste mai puțin de șapte ani, bărbatul ar putea solicita eliberarea condiționată.